בשנת 2013 כיכב במותחן הארגנטינאי "הקומה השביעית" לצדה של בלן רואדה. בשנת 2014 קיבל מועמדות לפרס גויה לשחקן הטוב ביותר על משחקו בסרט הספרדי-ארגנטינאי "סיפורים פרועים".
בשנת 2015 הוא קיבל את פרס גויה ואת פרס צדף הכסף בפסטיבל הסרטים הבינלאומי סן סבסטיאן על משחקו בסרט "טרומן - חברים עד הסוף" לצד חאווייר קמארה.
בשנת 2017 כיכב בדרמה הפוליטית הארגנטינאית "הפסגה" לצד השחקנית פאולינה גרסיה.
בשנת 2018 השתתף במותחן הפסיכולוגי הספרדי "כולם יודעים" שביים אסגאר פרהאדי וכיכבו בו חאווייר ברדם ופנלופה קרוז. בשנה זו גם שיחק בקומדיה הרומנטית הארגנטינאית "אהבה בלתי צפויה". בשנת 2019 כיכב בסרט הפשע "לוזרים עם כבוד".
פרסים.
סרטים בהשתתפותו היו שלוש פעמים מועמדים לקבלת פרס אוסקר לסרט הבינלאומי הטוב ביותר, ו"הסוד שבעיניים" אף זכה בפרס.
בשנת 2011 הוא קיבל את פרס "קונקס יהלום" לאישיות החשובה ביותר של העשור בתחום הבידור בארגנטינה.
בשנת 2016 הוא זכה בפרס לשם כבוד במסגרת Platino Awards - טקס פרסי הקולנוע האיברו-אמריקאי.
בשנת 2017 קיבל את פרס דונוסטיה במסגרת פסטיבל הסרטים הבינלאומי סן סבסטיאן.
חיים אישיים.
בשנת 1988 נשא דרין לאישה את פלורנסיה באס, עמה נולדו לו שני ילדים, צ'ינו דרין וקלרה דרין. אחותו, אלחנדרה דרין, גם היא שחקנית.
דרין דחה את ההזדמנות לגלם סוחר בסמים בסרטו של טוני סקוט "נקמה בוערת", בגלל שלא היה מרוצה מהסטראוטיפים השליליים של הוליווד כלפי אמריקנים לטיניים.
טביעת הצוללת סקואלוס
הצוללת האמריקאית סקואלוס טבעה מול חופי ניו המפשייר ב-23 במאי 1939. בטביעה נספו 26 מאנשי צוותה, אך 33 אנשי הצוות הנותרים חולצו ממנה על ידי הצי באמצעות תא הצלה.
הצוללת הטבועה נמשתה בהמשך מהים, שופצה ולאחר שינוי שמה שירתה בהצטיינות במלחמת העולם השנייה.
הטביעה והחילוץ.
הצוללת סקואלוס (Squalus) מסדרת סארגו (Sargo) נבנתה במספנת הצי פורטסמות' שבמיין והושקה ב-14 בספטמבר 1938. במרץ 1939 נכנסה הצוללת לשירות ובמאי החלה במבחני צלילה מול חופי ניו אינגלנד.
ב-23 במאי, לאחר 18 צלילות שעברו ללא תקלה, החלה הצוללת בניסוי צלילה נוסף. אז גרם ליקוי בשסתום להצפה פתאומית של חדר הטורפדו האחורי, שני חדרי המנועים ומגורי הצוות. עקב כך טבעו מיד 26 מאנשי הצוות. פעולה מהירה של אנשי צוות שסגרו דלתות אטומות למים מנעה את הצפת יתר מדורי הצוללת, שבהם נמצאו 33 איש צוות נוספים. הצוללת שקעה והתייצבה על קרקעית האוקיינוס בעומק של 74 מטר.
הצוללת אותרה על ידי הצוללת האחות שלה, סקאלפין (Sculpin). למקום הוזעקה אוניית ההצלה לצוללות פלקון (Falcon), שהגיעה לאתר הטביעה לאחר 24 שעות מהטביעה. על סיפונה נמצאו צוללים בפיקודם של מומחי החילוץ לוטננט קומנדר צ'ארלס מומסן ואלן מק'קאן .
צוות האונייה ניגש לחלץ את הצוללים הלכודים באמצעות תא צלילה שפיתח מק'קאן . היה זה השימוש המבצעי הראשון בתא זה. צוללנים ערכו צלילות אל הצוללת הטבועה תוך שימוש בתערובת גזים לנשימה חדשה שפיתח הצי - הליוקס ובאמצעותה הצליחו להימנע משכרון מעמקים. בתוך 13 שעות צלל התא ארבע פעמים תוך סיכון של ממש למפעיליו והם הצליחו לחלץ מהצוללת הטבועה את כל 33 הניצולים. בצלילה הרביעית הסתבכו כבלים שהיו מחוברים לתא והוא הועלה אל פני המים באמצעות משיכה ידנית שבה השתתפו כל האנשים על סיפון אוניית החילוץ. הצלילה החמישית והאחרונה של התא נערכה כדי לוודא שהמדורים האחוריים של הצוללת אכן הוצפו ושלא נותרו בהם ניצולים חיים. הפעולה הייתה הניסיון המוצלח הראשון בחילוץ מצוללת ששקעה בעומק רב.
ההצלחה בחילוץ המלחים האמריקאים עמדה בניגוד חד לגורלם של 99 מלחים ואזרחים בריטים, מרבית יושביה של הצוללת הבריטית תטיס , שנספו בטביעת הצוללת במפרץ ליברפול ב-1 ביוני, כשבוע לאחר אסון הסקואלוס.
לאחר הטביעה.
ארבעה מצוללי צוות החילוץ של האונייה פלקון עוטרו על פעולתם במדליית הכבוד - העיטור הצבאי הגבוה ביותר של ארצות הברית.
פיקוד הצי החליט שיש צורך למשות את הצוללת הטבועה מן הים, בשל פרטי תכנון מיוחדים שהיו כלולים בה ועל מנת לחקור ולגלות את הסיבות לטביעה ולתקן אותן. מבצע המשייה, שבו השתתפו צוללים בפיקודו של מומסן, ארך ארבעה חודשים. הצוללים ערכו לצורך חילוץ הצוות והמשייה 628 צלילות. הצוללת הטבועה הועברה למספנה שבה נבנתה. היא שוקמה וניתן לה שם חדש, סיילפיש (Sailfish). הצוללת שירתה בהצטיינות במלחמת העולם השנייה, שבה ערכה 12 פטרולים בזירת האוקיינוס השקט ועוטרה בתשעה כוכבי קרב ובציון לשבח נשיאותי יחידתי. בשנת 1945 הושבתה מפעילות ובהמשך פורקה לגרוטאות. מגדל הפיקוד שלה מוצב במספנת הצי בפורטסמות' שבמיין ועליו סימולי 13 כלי השיט היפנים שהטביעה (עוד שבעה ניזוקו על ידה).
לאחר האסון לא נתן עוד צי ארצות הברית את השם סקואלוס לשום כלי שיט שלו.
בשנת 1999 יצא לאור הספר The Terrible Hours, המתאר את סיפור החילוץ של אנשי הצוות שנלכדו בצוללת. בשנת 2001 הופק Submerged, סרט דוקו-דרמה טלוויזיוני אודות טביעת הצוללת וחילוץ הניצולים ממנה.
MTV Unplugged (שאקירה)
דואן מיוזיק קומפני
תאי בריבו
תאי בריבו (נולד ב-15 בינואר 1998) הוא כדורגלן ישראלי, המשחק בעמדת החלוץ בוולפסברגר מהבונדסליגה האוסטרית ובנבחרת ישראל.
קריירת מועדונים.
בריבו נולד וגדל באילת, לאיציק ומאיה.
ב-2015, עבר למחלקת הנוער של מכבי פתח תקווה ובלט בקבוצות הנערים והנוער.
מכבי פתח תקווה.
את הופעת הבכורה בקבוצת הבוגרים של מכבי פתח תקווה ערך ב-1 במרץ 2017 במשחק גביע המדינה מול מכבי תל אביב, כשנכנס כמחליף בדקה ה-80 בהפסד 1–2.
בעונת 2018/2019 כבש שבעה שערים לזכות מכבי פתח תקווה בליגת העל, מה שלא הספיק לקבוצתו, שירדה ליגה בסיום העונה.
בעונת 2019/2020 כבש לראשונה בדרבי של פתח תקווה את שערה הרביעי של מכבי, בניצחון 4–1.
וולפסברגר.
ב-9 ביולי 2021 חתם לשלוש שנים בוולפסברגר AC מהבונדסליגה האוסטרית (ליגת העל האוסטרית). ב-14 באוגוסט 2021 כבש את שערו הראשון והשני בבונדלסיגה האוסטרית, בתיקו הביתי 2–2 מול WSG סווארובסקי טירול.
נבחרות ישראל.
ב-2018 זומן לנבחרת הצעירה עד גיל 21 של ישראל, בה רשם עשרה הופעות ושני שערים שהבקיע בניצחון הנבחרת הצעירה 3–1 על , במסגרת מוקדמות יורו 2021 לנבחרות צעירות עד גיל 21.
ב-17 במרץ 2022 זומן לראשונה לסגל נבחרת ישראל הבוגרת, לקראת משחקי הידידות מול גרמניה ורומניה. ב-26 במרץ 2022 ערך את הופעת בכורה שלו בבוגרים של נבחרת ישראל כשגם פתח בהרכב, בהפסד החוץ במשחק הידידות 0–2 לגרמניה.
חיים אישיים.
סיפר שבבגרותו בדק וגילה שמקור שמו בעברית הם ראשי תיבות של "תורת ארץ ישראל". החל לשחק כדורגל כשנתגלה במרכז הספורט הימי של אביו איציק, באילת, בגיל 11. עבר בגיל עשר למחלקת הנוער של עירוני ראשון לציון, זאת אף על פי שהמשיך להתגורר עם משפחתו בעיר הולדתו, אילת, מה שאילץ אותו להגיע לאימונים בטיסות. כעבור כשנה, אמו מאיה נפטרה ממחלת הסרטן, ביום בו לקבוצת הילדים היה משחק גביע, בריבו שאמו ביקשה שיתמיד בכדורגל, התעקש לשחק, נכנס למשחק במחצית השנייה ואף הבקיע את השער הרביעי בניצחון 1–4. בהמשך עבר להתגורר בראשון לציון.
לו גם דרכון פורטוגלי, דבר המאפשר לשחק בליגות אירופאיות מסוימות שלא על תקן שחקן זר.
Nasılsın Aşkta?
' (באנגלית: '; בעברית: עד כמה את אוהבת אהבה?) הוא סינגל שהוקלט על ידי הזמרת-יוצרת הטורקייה אליינה טילקי. השיר יצא לאור ב-4 במאי 2019, כסינגל שלא מתוך אלבום, על ידי חברת התקליטים דואן מיוזיק קומפני.
הקליפ שיצא עבור השיר הפך לאחד מהקליפים הטורקיים הנצפים ביותר בכל הזמנים, כאשר צבר למעלה מ-100 מיליון צפיות.
רקע וכתיבה.
השיר נכתב על ידי אליינה טילקי ביחד עם איסה טילקי, הולחן על ידי אליינה טילקי והופק על ידי אליינה טילקי ואליף קלקן. לאורכו של הקליפ מפרסמת טילקי את מוצר הגלידה התעשייתי טילון, אשר מוצג לאורכו בשלל סצנות שונות. גם בעטיפת הסינגל ניתן לראותה כשהיא אוחזת בטילון.
בסמוך לצאתו, עלה השיר לרשת הזרמת המדיה ספוטיפיי.
וידאו קליפ.
הווידאו קליפ המלא שיצא עבור השיר הועלה לערוץ היוטיוב של Netd Müzik ב-4 במאי 2019, ביום צאתו של השיר כסינגל. בתחילת הקליפ, ניתן לראות את טילקי, כשהיא הולכת עם החברות שלה במסדרון בית הספר. בהמשך, ניתן לראותה כשהיא יוצאת החוצה.
נכון לינואר 2020, מונה הצפיות של הקליפ עומד על כ-100 מיליון צפיות. בספוטיפיי צבר השיר קרוב ל-30 מיליון השמעות.
Okyanus
Okyanus (באנגלית: Ocean, ובעברית: אוקיינוס) הוא סינגל שהוקלט על ידי הזמרת-יוצרת הטורקייה, דריה אולו. השיר יצא לאור ב-3 ביוני 2016, כסינגל שלא מתוך אלבום, על ידי חברת התקליטים דואן מיוזיק קומפני.
השיר זכה להצלחה רבה בטורקיה, כאשר שהה בראש פסגת מצעד השירים שם במשך שלושה שבועות רצופים.
רקע וכתיבה.
השיר נכתב על ידי דריה אולו ואסיל גוק. בשיר מדברת אולו אל בחור איתו היא הייתה במערכת יחסים מסוימת, תוך שהיא גוערת בו על כך שהוא נופל מחדש. בנוסף לכך, היא מוסיפה ואומרת כי הוא נשכח בזמן ולא חושב בצורה חכמה.
בסמוך לצאתו, עלה השיר לרשת הזרמת המדיה ספוטיפיי.
וידאו קליפ.
הווידאו קליפ המלא שיצא עבור השיר הועלה לערוץ היוטיוב של Netd Müzik ב-3 ביוני 2016, ביום צאתו של השיר כסינגל. בתחילת הקליפ, ניתן לראות את אולו, כשהיא נכנסת אל תוך חדר חשוך ומתיישבת. בהמשך, ניתן לראות גבר כלוא בתוך כלוב ואותה מביטה בו ושרה אליו.
נכון לינואר 2020, מונה הצפיות של הקליפ עומד על כ-150 מיליון צפיות. בספוטיפיי צבר השיר קרוב ל-7 מיליון השמעות.
קני לבנובסקי